CELEX: 62018CN0468
Language: da
Date: 2018-07-18 00:00:00
Title: Sag C-468/18: Anmodning om præjudiciel afgørelse indgivet af Judecătoria Constanța (Rumænien) den 18. juli 2018 — R mod P

22.10.2018   
            
            
               DA
            
            
               Den Europæiske Unions Tidende
            
            
               C 381/5
            
         
      Anmodning om præjudiciel afgørelse indgivet af Judecătoria Constanța (Rumænien) den 18. juli 2018 — R mod P
      (Sag C-468/18)
      (2018/C 381/06)
      Processprog: rumænsk
      
         Den forelæggende ret
      
      Judecătoria Constanța
      
         Parter i hovedsagen
      
      
         Sagsøger: R
      
         Sagsøgt: P
      
         Præjudicielle spørgsmål
      
      
                  1)
               
               
                  Såfremt en ret i en medlemsstat anmodes om at træffe afgørelse i en sag vedrørende tre anmodninger, nærmere bestemt om opløsningen af ægteskabelige forbindelser for forældrene til et mindreårigt barn, om forældreansvaret over for dette barn og om underholdspligten i forhold til det samme barn, kan bestemmelserne i artikel 3, litra a), artikel 3, litra d), og artikel 5 i forordning nr. 4/2009 (1) da fortolkes således, at den ret, som har kompetence til at påkende skilsmissesagen, som — samtidig — er retten på det sted, hvor sagsøgte har sin sædvanlige bopæl, og den ret, for hvilken sagsøgte har givet møde, kan træffe afgørelse om anmodningen om underhold til barnet, selv om retten har erklæret sig inkompetent med hensyn til forældreansvaret over for det nævnte barn, eller kan anmodningen om underhold da kun afgøres af den ret, som har kompetence til at træffe afgørelse i den verserende sag om forældreansvaret over for dette barn?
               
            
                  2)
               
               
                  Såfremt en sag indbringes for en tilsvarende national ret, er anmodningen om underhold til det mindreårige barn da accessorisk i forhold til den verserende sag om forældreansvar som omhandlet i artikel 3, litra d), i forordning nr. 4/2009?
               
            
                  3)
               
               
                  Såfremt det andet spørgsmål besvares benægtende, er det da til barnets bedste, at den på grundlag af artikel 3, litra a), i forordning (EF) nr. 4/2009 kompetente ret i en medlemsstat træffer afgørelse vedrørende forælderens underholdspligt i forhold til et mindreårigt barn som følge af det ægteskab, hvorom der anmodes om opløsning, såfremt denne ret har erklæret sig inkompetent for så vidt angår forældreansvaret, idet den med retskraft har fastslået, at betingelserne i artikel 12 i Rådets forordning (EF) nr. 2201/2003 af 27. november 2003 om kompetence og om anerkendelse og fuldbyrdelse af retsafgørelser i ægteskabssager og i sager vedrørende forældreansvar og om ophævelse af forordning (EF) nr. 1347/2000 (2) ikke er opfyldt?
               
            
         (1)  Rådets forordning (EF) nr. 4/2009 af 18.12.2008 om kompetence, lovvalg, anerkendelse og fuldbyrdelse af retsafgørelser og samarbejde vedrørende underholdspligt (EUT L 7, s. 1).
      
         (2)  EUT 2003, L 338, s. 1.